**NOLIKUMS**

Rīgā

|  |  |  |
| --- | --- | --- |
| Datums skatāms laika zīmogā | Nr. | 1-7e/24/11 |

|  |
| --- |
| Sporta programmu un pasākumu atbalstam konkursa organizēšanas un valsts finansējuma piešķiršanas kārtība un nosacījumi |

*Izdots saskaņā ar Ministru kabineta*

*2024. gada 9. janvāra noteikumu Nr.27*

*“Sporta organizāciju finansēšanas kartība” 8. punktu*

**I. Vispārīgie jautājumi**

1. Konkursa mērķis ir atbalstīt veselīgu un aktīvu dzīvesveidu veicinošu pasākumu organizēšanu un popularizēšanu visā Latvijā un nozīmīgu starptautisko sacensību rīkošanu Latvijā 2024. gadā.
2. Nolikums (turpmāk – Nolikums) nosaka nosacījumus, vērtēšanas kritērijus un kārtību, kādā piešķir valsts budžeta līdzekļus (turpmāk – Līdzfinansējums) sporta programmu un pasākumu atbalstam.
3. Līdzfinansējumu konkursa kārtībā var piešķirt šādam sporta programmu un pasākumu atbalstam:
   1. sabiedriski nozīmīgu sporta pasākumu organizēšanas projektiem, nodrošinot veselīgu un aktīvu dzīvesveidu veicinošu pasākumu organizēšanu un popularizēšanu visām sabiedrības vecuma grupām (īpaši jauniešiem) visā Latvijā (turpmāk – Pasākums);
   2. atzīto sporta federāciju starptautiskās vai Eiropas sporta federācijas nozīmīgu starptautisko sacensību rīkošanai Latvijā (turpmāk – Sacensības).
4. Līdzfinansējumam ir tiesīgas pieteikties atzītās sporta federācijas, Latvijas Sporta federāciju padome, Latvijas Olimpiskā komiteja un Latvijas Paralimpiskā komiteja (turpmāk kopā – Pretendents), ja tās nav saņēmušas valsts finansējumu Pasākumu un Sacensību atbalstam no Izglītības un zinātnes ministrijas (turpmāk – ministrija) valsts budžeta programmas 09.00.00. Sports” apakšprogrammas 09.07.00 “Dotācija sporta organizāciju, programmu un pasākumu atbalstam” 2024.gadā.
5. Konkursa organizēšanas process ietver šādus posmus:
   1. pieteikuma Līdzfinansējuma saņemšanai (turpmāk – Pieteikums) iesniegšana noteiktajā termiņā un noformēšana atbilstoši šā Nolikuma pielikumam;
   2. Pieteikuma izvērtēšana atbilstoši šajā Nolikumā noteiktajiem vērtēšanas kritērijiem un nosacījumiem;
   3. lēmuma par Līdzfinansējuma piešķiršanu pieņemšana;
   4. rezultātu paziņošana;
   5. līguma par Līdzfinansējuma piešķiršanu noslēgšana un Līdzfinansējuma saņēmēja pārskatu iesniegšana.
6. Lēmumu par Līdzfinansējuma piešķiršanu pieņem komisija, kura izveidota ar izglītības un zinātnes ministra 2024. gada 15. februāra rīkojumu Nr. 1-2e/24/78 “Par vērtēšanas komisijas izveidi”.
7. Konkursā atbalstītos Pasākumus un Sacensības finansē no ministrijas valsts budžeta programmas 09.00.00 “Sports” apakšprogrammā 09.07.00 “Dotācija sporta organizāciju, programmu un pasākumu atbalstam” pieejamā finansējuma. Konkursā kopējais pieejamais finansējums 2024. gadā ir 416 000 *euro*, no tiem:

7.1. Pasākumu atbalstam 216 000 *euro*;

7.2. Sacensību atbalstam 200 000 *euro*.

1. Piešķirtais Līdzfinansējums viena Pasākuma organizēšanai ir atkarīgs no kopējā Konkursam iesniegto Pieteikumu skaita, Pasākumu nozīmības un pieprasītā finansējuma apjoma.
2. Maksimālā piešķiramā Līdzfinansējuma summa vienam Pasākumam vai Sacensībām nepārsniedz EUR 40 000 (četrdesmit tūkstoši *euro*) un ministrijas piešķirtais Līdzfinansējums nepārsniedz 50% no Pasākuma vai Sacensību kopējām izmaksām.
3. Paziņojumu par konkursa izsludināšanu (turpmāk – Paziņojums) publicē ministrijas tīmekļvietnes [www.izm.gov.lv](http://www.izm.gov.lv) sadaļā – “Sports”:
   1. norādot Pieteikumu iesniegšanas vietu un termiņu;
   2. publicējot Nolikumu.

**II. Pieteikuma iesniegšanas un noformēšanas kārtība**

1. Pretendents Pieteikumu sagatavo atbilstoši šā Nolikuma pielikumā norādītajai formai, to paraksta ar drošu elektronisko parakstu, kopā ar pievienotajiem pielikumiem vienā EDOC formāta pakotnē. Pietiekumu iesniedz Paziņojumā norādītajā termiņā, to nosūtot uz ministrijas elektroniskā pasta adresi: pasts@izm.gov.lv vai oficiālo elektronisko adresi.
2. Pieteikumu paraksta Pretendenta paraksttiesīgā persona atbilstoši Uzņēmuma reģistra datiem vai saskaņā ar Pieteikumam pievienoto pilnvarojuma dokumentu.

**III. Pasākuma Pieteikuma izvērtēšanas kārtība, vērtēšanas kritēriji un lēmuma par Līdzfinansējuma piešķiršanu pieņemšanas kārtība**

1. Komisija pārbauda, vai Pasākuma Pieteikums iesniegts norādītajā termiņā un atbilst šā Nolikuma 11. un 12. punktā noteiktajām noformēšanas prasībām.

14. Pieteikumu atstāj bez izskatīšanas šādos gadījumos:

* 1. Pieteikums neatbilst šā Nolikuma 11. un 12. punktā noteiktajām prasībām;
  2. Pieteikums neatbilst šā Nolikuma 15. punktā noteiktajiem nosacījumiem;
  3. Pieteikums neatbilst šā Nolikuma 9. punktā noteiktajam.

1. Pasākuma Pieteikumā izvērtē šādus Līdzfinansējuma piešķiršanas nosacījumus:
   1. Pasākuma dalībā iesaistītas dažādas sabiedrības vecuma grupas, īpaši sekmējot jauniešu dalību (skolu jaunatne ietver izglītojamos – skolas vecuma bērnus un jauniešus, bet augstskolas – studējošos);
   2. Pasākums veicina sporta norišu daudzveidību;
   3. Pasākums var sastāvēt no vairākiem posmiem, kopā Pasākumā nodrošinot vismaz 500 (pieci simti) dalībnieku;
   4. Pasākums ir iekļauts Pretendenta sporta pasākumu kalendārā un publiskots Pretendenta tīmekļvietnē;
   5. Līdzfinansējumu nepiešķir:

15.5.1 ja Pasākuma tāmē nav paredzēta pirmās medicīniskās palīdzības nodrošināšana;

15.5.2. reklāmas pakalpojumu un biroja preču izdevumu samaksai atbilstoši šā Nolikuma pielikumā pievienotās Pasākuma budžeta tāmes 1.1.4. un 1.2.1.1. apakšpunktiem.

1. Pretendents var Pasākumu organizēt sadarbībā ar partneriem.
2. Pretendenta iesniegtos Pieteikumus Pasākuma konkursam vērtē atbilstoši Nolikuma 18. punktā noteiktajiem kritērijiem.
3. Pasākuma Pieteikuma vērtēšanas kritēriji:

|  |  |  |
| --- | --- | --- |
| **Nr.** | **Kritēriji** | **Maksimālais punktu skaits** |
| 1. | Pasākuma pieejamība dažādām mērķauditorijām:  5 punkti – Pasākums pieejams dažādām mērķauditorijām, pielāgojot atbilstošu Pasākuma programmu;  4 punkti – Pasākums pieejams bez vecuma vai dzimuma ierobežojuma;  2 punkti – Pasākums pieejams tikai konkrētai mērķauditorijai;  0 punkti – nav pieejama informācija | 5 |
| 2. | Pasākuma dalības maksas apmērs vienam dalībniekam:  8 punkti – bezmaksas dalība;  6 punkti – dalības maksa ir līdz EUR 10,00;  5 punkti – dalības maksa ir EUR 10,01 – EUR 20,00;  4 punkti – dalības maksa ir EUR 20,01 – EUR 30,00;  3 punkti – dalības maksa ir EUR 30,01 un vairāk;  0 punkti – nav informācija. | 8 |
| 3. | Pretendenta pieredze Pasākumu organizēšanā pēdējo piecu gadu laikā:  4 punkti – organizēti vairāk kā pieci Pasākumi;  3 punkti – organizēti trīs līdz četri Pasākumi;  2 punkti – organizēti divi Pasākumi;  1 punkts – organizēts viens Pasākums | 4 |
| 4. | Pasākuma dalībnieku skaits:  8 punkti – 2000 un vairāk;  6 punkti – 1000 līdz 1999;  4 punkti – 800 līdz 999;  3 punkti – 600 līdz 799;  2 punkti – 500 līdz 599. | 8 |
| 5. | Pasākuma ilgstspēja:  4 punkti – Pasākums notiek četrus gadus un vairāk;  3 punkti – Pasākums notiek trīs gadus;  2 punkti – Pasākums notiek divus gadus;  1 punkti – Pasākums notiek vienu gadu. | 4 |
| 6. | Pasākuma programmas daudzveidība:  4 punkti – Pasākuma programmā iekļauti dažādi sporta veidi;  3 punkti – Pasākuma programmā iekļauts viena sporta veida vairākas disciplīnas;  2 punkti – Pasākuma programmā iekļauta viena sporta veida viena disciplīna. | 4 |
| 7. | Pasākuma publicitāte:  1 punkts – trīs un vairāk publicitātes kanāli;  0 – punkts – mazāk kā trīs publicitātes kanāli | 1 |
|  | KOPĀ: | 34 |

1. Komisija Pasākumu Pieteikumus sarindo atbilstoši vērtēšanas rezultātā iegūtajam augstākajam punktu skaitam.
2. Komisija pieņem lēmumu par atteikumu piešķirt Līdzfinansējumu, ja, izvērtējot Pieteikumus atbilstoši šā Nolikuma 18. punktā noteiktajiem kritērijiem, Pieteikuma kopējais vērtējums ir mazāks par 15 punktiem.
3. Līdzfinansējuma apmērs, bet ne vairāk kā šā Nolikuma 9.punktā noteiktajā apmērā, tiek noteikts atbilstoši Pieteikuma vērtējuma rezultātā iegūtajam punktu skaitam, līdz šā Nolikuma 7.1. apakšpunktā paredzētā finansējuma sasniegšanai:
   1. 30 – 34 punkti – 100 % no pieprasītā Līdzfinansējums;
   2. 29 punkti – 97 % no pieprasītā Līdzfinansējuma;
   3. 28 punkti – 94 % no pieprasītā Līdzfinansējuma;
   4. 27 punkti – 91 % no pieprasītā Līdzfinansējuma;
   5. 26 punkti – 88 % no pieprasītā Līdzfinansējuma;
   6. 25 punkti – 85 % no pieprasītā Līdzfinansējuma;
   7. 24 punkti – 82 % no pieprasītā Līdzfinansējuma;
   8. 23 punkti – 79 % no pieprasītā Līdzfinansējuma;
   9. 22 punkti – 76 % no pieprasītā Līdzfinansējuma;
   10. 21 punkti – 73 % no pieprasītā Līdzfinansējuma;
   11. 20 punkti – 70 % no pieprasītā Līdzfinansējuma;
   12. 19 punkti – 66 % no pieprasītā Līdzfinansējuma;
   13. 18 punkti – 62 % no pieprasītā Līdzfinansējuma;
   14. 17 punkti – 58 % no pieprasītā Līdzfinansējuma;
   15. 16 punkti – 54 % no pieprasītā Līdzfinansējuma;
   16. 15 punkti – 50 % no pieprasītā Līdzfinansējuma.

**IV. Sacensību Pieteikuma izvērtēšanas kārtība, vērtēšanas kritēriji un lēmuma par Līdzfinansējuma piešķiršanu pieņemšanas kārtība**

22. Komisija pārbauda, vai Sacensību Pieteikums iesniegts norādītajā termiņā un atbilst šā Nolikuma prasībām. Pieteikumu atstāj bez izskatīšanas šādos gadījumos:

22.1. Pieteikums neatbilst šā Nolikuma 11. un 12. punktā noteiktajām prasībām;

22.2. Pieteikums neatbilst šā Nolikuma 23. punktā noteiktajiem nosacījumiem;

22.3. Pieteikums neatbilst šā Nolikuma 9. punktā noteiktajam.

1. Sacensību Pieteikumā izvērtē šādus Līdzfinansējuma piešķiršanas nosacījumus:
   1. Sacensības ir iekļautas attiecīgās starptautiskās vai Eiropas sporta federācijas sacensību kalendārā un tajās piedalās vismaz 6 (sešu) valstu sportisti (komandu sporta spēlēs vismaz 4 (četru) valstu sportisti). Pasaules un Eiropas čempionātu finālsacensību norisei, saskaņā ar Sporta likuma 17. pantu, ir saskaņota ar Latvijas Nacionālo sporta padomi. Starptautiskās sacensības ir iekļautas attiecīgā sporta veida Federācijas sacensību kalendārā, tostarp Baltijas valstu Sacensības;
   2. Pretendents var iesniegt ne vairāk kā vienu Pieteikumu Sacensībām vienā sporta veidā un ne vairāk kā divām dažādām Sacensībām (atšķirīgos sporta veidos);
   3. Līdzfinansējums netiek piešķirts Sacensībām, kurās nepiedalās sportisti vai komandas no Latvijas vai kurās sportisti vai komandas no Latvijas piedalās ārpus konkurences;
   4. Līdzfinansējumu nepiešķir:
      1. ja Sacensību tāmē nav paredzēta pirmās medicīniskās palīdzības nodrošināšana;
      2. reklāmas pakalpojumu un biroja preču izdevumu samaksai atbilstoši šā Nolikuma pielikumā pievienotās Sacensību budžeta tāmes 1.1.4. un 1.2.1.1. apakšpunktiem.
2. Sacensību Pieteikuma vērtēšanas kritēriji:

|  |  |  |
| --- | --- | --- |
| Nr. | Kritēriji | Punkti |
| **1.** | **Sacensību statuss:** |  |
|  | Pasaules čempionāts | 20 |
|  | Eiropas čempionāts | 18 |
|  | Pasaules čempionāta posms (etaps) | 16 |
|  | Eiropas čempionāta posms (etaps) | 14 |
|  | Pasaules kausa fināls | 12 |
|  | Eiropas kausa fināls | 10 |
|  | Pasaules kausa posms (etaps) | 10 |
|  | Eiropas kausa posms (etaps) | 8 |
|  | Pasaules čempionāta, Olimpisko spēļu kvalifikācija | 8 |
|  | Eiropas čempionāta kvalifikācija | 6 |
|  | Citas starptautiskas sacensības | 4 |
| **2.** | **Plānotais dalībvalstu skaits:** |  |
|  | 40 un vairāk | 10 |
|  | 30 – 39 | 8 |
|  | 20 – 29 | 6 |
|  | 10 – 19 | 4 |
|  | 6 – 9 | 2 |
| **3.** | **Plānotais sportistu skaits:** |  |
|  | 500 un vairāk | 12 |
|  | 300 – 499 | 11 |
|  | 200 – 299 | 10 |
|  | 150 – 199 | 9 |
|  | 100 – 149 | 8 |
|  | 50 – 99 | 6 |
|  | 21 – 49 | 4 |
|  | līdz 20 | 2 |
| **4.** | **Pretendenta pieredze Sacensību organizēšanā pēdējo piecu gadu laikā:** |  |
|  | vairāk nekā piecas Sacensības | 8 |
|  | piecas Sacensības | 6 |
|  | četras Sacensības | 5 |
|  | trīs Sacensības | 4 |
|  | divas Sacensības | 3 |
|  | vienas Sacensības | 2 |
|  | nav organizētas Sacensības | 0 |
| **5.** | **Sacensību norises ilgums:** |  |
|  | vairāk nekā 3 dienas | 4 |
|  | 3 dienas | 3 |
|  | 2 dienas | 2 |
|  | 1 diena | 1 |
| **6.** | **Televīzijas vai interneta raidījumu nodrošinājums:** |  |
|  | norises translācija starptautiska mēroga televīzijā; | 10 |
|  | norises translācija Latvijas mēroga televīzijā; | 8 |
|  | aizkavētā tiešraide kādā no Latvijas televīzijām; | 6 |
|  | interneta tiešraide starptautiskās vai Eiropas federācijas tīmekļvietnēs; | 3 |
|  | interneta tiešraides Latvijas sporta federācijas tīmekļvietnēs; | 2 |
|  | nav nodrošināta translācija | 0 |
| **7.** | **Sacensību dalības maksa** |  |
|  | bezmaksas dalība | 6 |
|  | dalības maksa ir līdz EUR 50,00 | 4 |
|  | dalības maksa ir EUR 50,01 – EUR 100,00 | 3 |
|  | dalības maksa ir EUR 100,01 – EUR 150,00 | 2 |
|  | dalības maksa ir EUR 150,01 – EUR 200,00 | 1 |
|  | dalības maksa ir EUR 200.01 un vairāk. | 0 |
|  | **Maksimāli iegūstamo punktu skaits** | **70** |

1. Sacensību statusam piemēro šādus koeficientus – pasaules vai Eiropas čempionātu augstākā divīzija koeficients 1, 1.divīzija – 0,8, 2.divīzija – 0,6.
2. Sporta veidos, kuru attiecīgā starptautiskā sporta federācija nav atzīta Starptautiskajā Olimpiskajā komitejā (IOC) vai nav Starptautisko sporta federāciju organizācijas (SportAccord) biedrs, atbilstoši federācijas pieteikumam iegūtajai punktu kopsummai, tiek piemērots koeficients 0,6.
3. Ja šā Nolikuma 24. punktā norādītās tabulas pirmajā Sacensību vērtēšanas kritērijā atbilst viens vai vairāki Sacensību statusi, piemēro tikai vienu – augstāko punktu skaitu.
4. Ja šā Nolikuma 24. punktā norādītās tabulas sestajā Sacensību vērtēšanas kritērijā atbilst viens vai vairāki Sacensību Televīzijas vai interneta raidījumu nodrošinājumi, piemēro tikai vienu – augstāko punktu skaitu.
5. Komisija Sacensību Pieteikumus sarindo atbilstoši vērtēšanas rezultātā iegūtajam augstākajam punktu skaitam.
6. Komisija pieņem lēmumu par atteikumu piešķirt Līdzfinansējumu, ja, izvērtējot Pieteikumus atbilstoši šā Nolikuma 24. punktā noteiktajiem kritērijiem, Pieteikuma vērtējums ir mazāks par 36 punktiem.
7. Līdzfinansējuma apmēru, bet ne vairāk kā šā Nolikuma 9. punktā noteiktajā apmērā, nosaka atbilstoši Pieteikuma vērtējuma rezultātā iegūtajam punktu skaitam, līdz šā Nolikuma 7.2. apakšpunktā paredzētā finansējuma sasniegšanai:
   1. 67 – 70 punkti – 100 % no pieprasītā Līdzfinansējums;
   2. 63 – 66 punkti – 95 % no pieprasītā Līdzfinansējuma;
   3. 60 – 62 punkti – 90 % no pieprasītā Līdzfinansējuma;
   4. 57 – 59 punkti – 85 % no pieprasītā Līdzfinansējuma;
   5. 54 – 56 punkti – 80 % no pieprasītā Līdzfinansējuma;
   6. 51 – 53 punkti – 75 % no pieprasītā Līdzfinansējuma;
   7. 48 – 50 punkti – 70 % no pieprasītā Līdzfinansējuma;
   8. 45 – 47 punkti – 65 % no pieprasītā Līdzfinansējuma;
   9. 42 – 44 punkti – 60 % no pieprasītā Līdzfinansējuma;
   10. 39 – 41 punkti – 55 % no pieprasītā Līdzfinansējuma;
   11. 36 – 38 punkti – 50 % no pieprasītā Līdzfinansējuma.

**IV. Komisijas uzdevumi, tiesības un priekšlikuma sagatavošanas kārtība**

1. Komisijas uzdevumi:

32.1. izskatīt saņemtos Pieteikumus atbilstoši šā Nolikuma II. nodaļas prasībām;

32.2. saskaņā ar Nolikumā noteiktajiem nosacījumiem un kritērijiem, piešķirot attiecīgos punktus, izvērtēt 15 darbdienu laikā pēc Paziņojumā noteiktā Pieteikumu iesniegšanas termiņa beigām saņemtos Pieteikumus un tiem pievienotos pielikumus;

32.3. sagatavot priekšlikumu (lēmuma projektu) izglītības un zinātnes ministram par valsts līdzfinansējuma piešķiršanu vai atteikumu piešķirt finansējumu.

1. Komisijai ir šādas tiesības:
   1. izskatot saņemto Pieteikumu lūgt Pretendentam precizēt konstatētās matemātiska aprēķina kļūdas, kā arī pieprasīt iesniegt papildu pamatojošos dokumentus vai informāciju;
   2. nepieciešamības gadījumā uzaicināt piedalīties sēdē Pretendenta pārstāvi;
2. Komisijas sēdes notiek bez Pretendenta pārstāvja klātbūtnes.
3. Komisija priekšlikumu lēmuma projekta veidā pieņem, atklāti balsojot, ar klātesošo komisijas locekļu vienkāršu balsu vairākumu. Ja balsu skaits sadalās vienādi, izšķirošā ir komisijas priekšsēdētāja balss. Komisijas loceklis nedrīkst atturēties no lēmuma pieņemšanas. Komisijas locekļi paraksta apliecinājumu par interešu konflikta neesamību likuma “Par interešu konflikta novēršanu valsts amatpersonu darbībā” izpratnē.
4. Komisijas sēdes tiek protokolētas un protokolu sagatavo divu darbdienu laikā pēc Komisijas sēdes. Protokolu paraksta ar ministrijas dokumentu vadības sistēmas “Namejs” parakstu visi komisijas locekļi.

**V. Lēmuma paziņošanas un līguma noslēgšanas kārtība**

1. Komisija 10 darbdienu laikā pēc Komisijas priekšlikuma iesniegšanas izglītības un zinātnes ministram paziņo lēmumu adresātam atbilstoši Paziņošanas likumam, izmantojot elektroniskos sakarus vienā no veidiem:
   1. nosūtot uz oficiālo elektronisko adresi Oficiālās elektroniskās adreses likumā noteiktajos gadījumos un kārtībā;
   2. paziņojot ar elektroniskā pasta starpniecību, izmantojot drošu elektronisko parakstu.
2. Pēc lēmuma nosūtīšanas ministrija sagatavo finansēšanas līguma projektu, kurā ietver vismaz šādu informāciju:
   1. valsts finansējuma piešķiršanas mērķis;
   2. norēķinu kārtība;
   3. Pušu tiesības un pienākumi;
   4. finanšu līdzekļu izmaksas apturēšanas, izmaksas turpināšanas un atgūšanas kārtība;
   5. Pušu konkrēto atbildību, kā arī iespējamo atbildīgu līguma izbeigšanas gadījumā;
   6. atskaišu iesniegšanas kārtību;
   7. uzraudzības kārtību;
   8. citus būtiskus līguma nosacījumus.
3. Finansēšanas līgumu Pretendents paraksta piecu darbadienu laikā pēc līguma projekta saņemšanas atbilstoši šā Nolikuma 38.punktam.
4. Gadījumā, ja Finansēšanas līgums netiek noslēgts šā Nolikuma 39. punktā noteiktajā termiņā, Līdzfinansējums Pretendentam netiek piešķirts.

Ministre Anda Čakša

Sadale: 1 – lietā

Iveta Agleniece 67047806

Iveta.Agleniece@izm.gov.lv